TTCL ออกหุ้นกู้ 1.8 พันลบ.อายุ 3, 5 ปี ดอกเบี้ย 4.25%,4.55% ขายรายใหญ่
TTCL ออกหุ้นกู้ 1.8 พันลบ.อายุ 3, 5 ปี ดอกเบี้ย 4.25%,4.55% ขายรายใหญ่
7 พ.ค. 2558

บริษัท ทีทีซีแอล จำกัด (มหาชน) หรือ TTCL เปิดเผยว่า บริษัทเสนอขายหุ้นกู้ของบริษัท มูลค่ารวมไม่เกิน 1,800 ล้านบาท แบ่งเป็น 2 ชุด ชุดที่ 1 มูลค่าไม่เกิน 1,300 ล้านบาท อายุ 3 ปี ครบกำหนดอายุไถ่ถอนปี พ.ศ. 2561 กำหนดอัตราดอกเบี้ยคงที่ร้อยละ 4.25 ต่อปี และชุดที่ 2 มูลค่าไม่เกิน 500 ล้านบาท อายุ 5 ปี ครบกำหนดอายุไถ่ถอนปี พ.ศ. 2563 อัตราดอกเบี้ยคงที่ร้อยละ 4.55 ต่อปี
ทั้งนี้ เสนอขายให้ผู้ลงทุนสถาบันและ/หรือผู้ลงทุนรายใหญ่ ระยะเวลาเสนอขายในวันที่ 11-13 พ.ค. 58 ผ่านผู้จัดการการจัดจำหน่ายหุ้นกู้ คือ บล.เอเชีย พลัส กรุ๊ป โฮลดิ้งส์ และ ธ.ยูโอบี
โดยอันดับความน่าเชื่อถือของผู้ออกหุ้นกู้ “BBB+” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 28 ม.ค. 58 ขณะเดียวกันบริษัทมีวัตถุประสงค์ในการนำเงินที่ได้จากการเสอนขายหุ้นกู้ครั้งนี้ เพื่อเป็นการรองรับการประกอบธุรกิจตามแผนงานการขยายธุรกิจของบริษัท และเป็นแหล่งเงินทุนหมุนเวียนเพิ่มเติมของบริษัท